பைப்பா

பைப்பா என்பது சுரிநாம் தேரைகள் என்பவை. இவை பிபிடே குடும்பத்தில் உள்ள பைப்பா பேரினத்தின் தவளை சிற்றினத்தைச் சேர்ந்தவை. இவை வட தென் அமெரிக்கா மற்றும் தெற்கு மத்திய அமெரிகாவினைப் (பனாமா) பூர்வீகமாகக் கொண்டவை. மற்ற பிப்பிட் குடும்பத் தவளைகளைப் போலவே, இந்தத் தவளைகளும் முழுமையாக நீரில் வாழ்கின்றன.

சிற்றினங்கள்
ஏழு சிற்றினங்கள், பைப்பா பேரினத்தின் கீழ் அங்கீகரிக்கப்பட்டுள்ளன.

 பைப்பா அர்ராபலி இசெக்சோன், 1976 – அர்ராபலின் சூரினம் தேரை
 பைப்பா அசுபெரா முல்லர், 1924 - அல்பினா சுரினம் தேரை
 பைப்பா கார்வல்கோய் (மிராண்டா-ரிபீரோ, 1937) – கார்வாலோவின் சுரிநாம் தேரை
 பைப்பா மியர்சி ட்ரூப், 1984 – மியர்சின் சுரிநாம் தேரை
 பைப்பா பர்வா ருத்வென் மற்றும் கைகே, 1923 - சபானா சுரிநாம் தேரை
 பைப்பா பைப்பா (லின்னேயஸ், 1758) - சுரிநாம் தேரை
 பைப்பா இசுனெத்லேஜி முல்லர், 1914 – உட்டிங்கா சுரிநாம் தேரை

அமைப்பு
கண்கள் சிறியவை. இவை அகலமான தலையின் மேற்பக்கத்தில் அமைந்துள்ளன. விரல்களின் நுனியில் நட்சத்திரம் போன்ற வடிவுள்ள நீட்சிகள் இருக்கும். இந்த நீட்சிகளினுள்ளே எலும்பு எதுவும் இருப்பதில்லை. இவை வெறும் இணைப்புத்திசுவினால் ஆனது. சில இனங்களில் இவ்வித நீட்சிகள் தாடைகளிலிருந்தும் உண்டாகும்.

முட்டைகள்
பெண் தவளைகளின் முதுகு முட்டைகளை வைத்துக் காக்கும் சினைப்பையாக (Brood pouch) பயன்படும். அதிலே ஆங்காங்கே இருக்கும் குழிகளிலே முட்டைகள் இடப்பெறும். ஒவ்வொரு குழியின் மேலும் ஒரு மூடிபோன்ற தோல் மடிப்பு இருக்கும். முட்டை இந்தக் குழியிலேயே வளர்ந்து, சிறு தலைப்பிரட்டையாக முதிரும். தலைப்பிரட்டை பிறகு நீருக்குள்ளே போகும்.

கருவுறுதல்
கருவுறுதல் பெண் தவளைகளின் உள்ளே நடைபெறும். சாதாரணமாகத் தவளைகளில் கருவுறுதல் உடலுக்கு வெளியே நீரில் நடக்கும். பெண் பைப்பா முட்டைகளை முதுகின்மேல் கொண்டு போகும். தலைப்பிரட்டைகள் வெளிவருவதற்கு முன்னரே அவற்றின் வாலானது உள்ளுறிஞ்சப்படும். அதனால் வெளிவரும் பிராணி  ஏறக்குறைய தவளை வடிவிலேயே இருக்கும்.கலைக்களஞ்சியம் தொகுதி ஏழு https://www.wired.com/2013/12/absurd-creature-of-the-week-the-toad-whose-young-erupt-from-her-skin/ Piper, Ross (2007), Extraordinary Animals: An Encyclopedia of Curious and Unusual Animals, Greenwood Press.

மேற்கோள்கள்

வெளி இணைப்புகள்

YouTube footage of Surinam toads emerging

பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:நீர்நில வாழ்வனப் பேரினங்கள்
பகுப்பு:தவளைகள்